Vyhlásenie
Ministerstva financií Slovenskej republiky


Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony bol predmetom medzirezortného pripominekového konania prostredníctvom portálu Slov-Lex LP/2025/396. Vyhodnotenie medzirezortného pripominekového konania je v samostanej prílohe.

K zásadným pripomienkam sa rozpory nepodarilo odstrániť v nasledujúcej oblasti:

Klub 500
Asociácia priemyselných zväzov a dopravy
Asociácia zamestnávatelských zväzov a združení Slovenskej republiky
Republiková únia zamestnávateľov

Zásadné pripmienky uvedených organizácií smerovali k návrhu zákona ako celku – zmena účinnosti zavedenia elektronickej fakturácie a vykazovania údajov z tuzemských transakcií až od 1.7.2030 (čl. I § 71 ods. 5, § 85n a čl. VI návrhu zákona).




Ministerstvo financií Slovenskej republiky zásadným pripomienkam uvedených organizácií nemôže vyhovieť z dôvodu potreby efektívneho boja proti daňovým únikom, keďže e-faktúra  a reporting údajov v reálnom čase jednoznačne prevyšujú potenciál kontrolného výkazu DPH. SR veľa očakáva od zavedenia týchto nástrojov, aj keď pozitívny prínos nebolo možné exaktne identifikovať v takej kvalite, aby bol odhadovaný prínos kvantifikovaný pre analýzu vplyvov na RVS. 
Na druhej strane, prijatím elektronickej fakturácie dôjde k odstráneniu transpozičného dlhu -neexistencia  riešenia ustanoveného smernicou 2014/55/EÚ.
Návrh novely zákona o DPH a novely zákona č. 215/2019 Z. z. sú vzájomne podmienené tak, že v SR bude zavedený len jeden fakturačný mechanizmus, a to vychádzajúci zo zákona o DPH. Zákon č. 215/2019 Z. z. predstavuje, pokiaľ ide o elektronickú fakturáciu špeciálnu úpravu vo vzťahu k zákonu o DPH tým, že pre účely smernice 2014/55/EU obsahuje určité povinné fakturačné údaje vyžadované týmto právnym aktom práva EÚ.
Navrhované riešenie od roku 2027 v plnej miere kopíruje celoeurópske riešenie, ktoré bude povinné od roku 2030.
Návrh a zámer opatrenia bol intenzívne komunikovaný aj s verejnosťou. Prijatie novely zákona o DPH sa očakáva do konca roka 2025, pričom niektoré ustanovenia nadobudnú účinnosť už 1.1.2026, teda bude zabezpečený dostatočný časový priestor na jeho implementáciu do praxe podnikateľskými subjektmi.
Navyše ide o napĺňanie cieľov vyplývajúcich z Programového vyhlásenia vlády Slovenskej republiky a Akčného plánu boja proti daňovým únikom.
